als_Latn dik_Latn sag_Latn
Facebook do të pushtojë 2015 me një seri blerjesh. Rrjeti social njoftoi të enjten se ka blerë rrjetet QuickFire, një shërbim për video, si pjesë e nismës së kompanisë për të zgjeruar dhe përmirësuar eksperiencën e videove në sajt.
Videoja është një pjesë e rëndësishme për Facebook-un,” deklaroi një zëdhënës i Facebook-ut. “Jemi të kënaqur të sjellim Rrjetet QuickFire në bord, meqë po vazhdojmë të përmirësojmë cilësinë e videove tek 1.3 miliardë përdoruesit që përdorin Facebook-un.”
Kompania QuickFire është themeluar në vitin 2012 dhe ka zhvilluar deri tani disa teknologji për të reduktuar madhësinë e frekuencave për të parë videon, pa pasur nevojë që të ulim cilësinë. Disa nga anëtarët e ekipit të QuickFire do t’i bashkohen Facebook-ut, pasi kompania do të mbyllet.
Facebook po investon fuqishëm në shërbimin e saj të videove. Në rrjetin social kemi mbi 1 miliardë shikime të videove çdo ditë.
Blerja vjen në kohën kur po i kushtohet shumë vëmendje videove. YouTube, për shembull, do të listojë talentet më kreative, ndërsa Twitter pritet të prezantojë një shërbim të vetin për video, i ngjashëm me YouTube-in. Facebook shpreson që të kryesojë tek shërbimi për video pas blerjes së saj të fundit.
Në fillim të kësaj jave, Facebook njoftoi se do të blejë Wit.ai, një tjetër kompani e vogël e cila zhvillon mjete për njohjen e zërit dhe gjuhën natyrale për zhvilluesit. Kushtet e blerjes së kompanisë QuickFire nuk janë mbyllur akoma.
(Herë të lexuara: 115)
als_Latn als_Latn als_Latn als_Latn als_Latn als_Latn als_Latn